Ettevõtluse Arendamise Sihtasutus otsustas toetada Pärnu muuseumi aidahoone rekonstrueerimist 33,6 miljoni krooniga, Pärnu muuseumi direktori Aldur Vungi sõnul võimaldab see töödega sügisel alustada, kirjutab Pärnu Postimees.
Pärnu muuseum on juba ammu töötanud selle kallal, et Aia 4 amortiseerunud ja kitsast hoonest avaramatesse ruumidesse pääseda. Isegi OÜ Sadakond ning Saksa arhitektide Rene Wildgrube ja Matthias Junghaneli projekt kontserdimaja juures asuva vana aidahoone rekonstrueerimiseks on olemas, kuid seni pole Pärnu muuseumil Euroopa Liidu toetusraha saada õnnestunud.